“પ્રિન્સીપલ મેડમ, મહાન શિક્ષિકા મેડમ મોન્ટેસરી કહેતાં કે હું શિક્ષણ વિષે કશું જાણતી નથી, માત્ર મેં મારા વિદ્યાર્થીઓને ચાહ્યા છે. વિદ્યાર્થીઓને ચાહો, એને પ્રેમ આપો. આપો આપ તે સુધરી જશે. તેને ખીજાવાથી તે સુધરશે નહી.” મેં ક્યાંક સાંભળેલું ક્વોટ પ્રિન્સીપલ મેડમ તરફ ફેંક્યું. મને એમ હતું કે મેડમ મારા વખાણ કરી શાંત થશે; પણ મારા ક્વોટની તેના પર કોઈ અસર ન થઈ. એવામાં તેનો ફોન વાગ્યો. પાંચ મિનિટ સુધી તેણે હસી હસીને વાત કરી. કદાચ કિટ્ટી પાર્ટીના પ્લાનિંગ અંગે વાત થતી હતી. હું બેઠો બેઠો સમસમી ગયો. તેણે ફોન મૂકી તેની કથા આગળ ચલાવી: